Diari Oficial de la Generalitat Valenciana


Sumari del DOGV 8419, del 08-11-2018 (2018/9940)

RESOLUCIÓ de 25 de setembre de 2018, del cap del Servei Territorial d'Indústria i Energia de Castelló, per la qual s'atorga a Iberdrola Distribución Eléctrica, SAU, autorització administrativa prèvia, autorització administrativa de construcció i es declara en concret la utilitat pública de la línia aèria trifàsica a 20 kV, emplaçada al terme municipal de la Vall d'Uixó. Expedient ATLINE/2017/151/12.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8419

Data del DOGV
:   08-11-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/9940


Data del document
:   25-09-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * Vall d'Uixó, la

RESOLUCIÓ de 25 de setembre de 2018, del cap del Servei Territorial d'Indústria i Energia de Castelló, per la qual s'atorga a Iberdrola Distribución Eléctrica, SAU, autorització administrativa prèvia, autorització administrativa de construcció i es declara en concret la utilitat pública de la línia aèria trifàsica a 20 kV, emplaçada al terme municipal de la Vall d'Uixó. Expedient ATLINE/2017/151/12. [2018/9940]  
Presentada sol·licitud d'autorització administrativa prèvia, autorització administrativa de construcció i declaració, en concret, d'utilitat pública, relativa a la instal·lació elèctrica més avall indicada i sobre la base dels següents:  
  
Fets  
Primer. Que, amb data 12 de setembre de 2017, es presenta el projecte de línia aèria trifàsica a 20 kV simple circuit 100-AL1/17-ST1A, des de suport existent 850124 de la L-10 de la ST la Vall d'Uixó fins al suport 96183 de L-7 de la ST la Serraleta, al terme municipal de la Vall d'Uixó (Castelló), per mitjà de la sol·licitud presentada en aquest Servei Territorial d'Indústria i Energia.  
Segon. Amb data 26 de setembre de 2017, es presenta la liquidació de la taxa corresponent.  
Tercer. Amb data 28 de febrer de 2018, es presenta el projecte annex I modificació del traçat inicial.  
Quart. Amb data 21 de març de 2018, emet informe favorable la Secció d'Energia i Mines sobre la documentació presentada:  
  
- El projecte presenta un traçat concretat, disposa, entre la documentació, dels plans pertinents a escala adequada, està suficientment detallat i conté una relació concreta i individualitzada dels béns i drets afectats, disposa, per tant, de les condicions previstes en l'article 143 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
- El traçat de la línia elèctrica compleix les condicions tècniques i de seguretat reglamentàriament establides, cosa que permet l'aprovació d'aquest sense perjudici de l'obligació de la mercantil peticionària d'indemnitzar adequadament les afeccions que l'execució del projecte puga ocasionar a tercers.  
Cinqué. Ha sigut realitzada la informació pública a què fa referència l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, i l'article 144 del Reial decret 1955/2000, d'1 de desembre, per mitjà de l'anunci corresponent, publicat en el diari El Periódico Mediterráneo el dia 20 de juny de 2018; exposició en el tauler d'anuncis de l'Ajuntament de la Vall d'Uixó des del 17 de maig fins al 20 de juliol de 2018; en el Butlletí Oficial de la Província de Castelló de 9 de juny de 2018 i en el Diari Oficial de la Generalitat Valenciana de 19 de juny de 2018, i es presenten al·legacions, durant el període d'informació pública de la sol·licitud, per part de:  
- Gema París Aragonés, titular de la parcel·la cadastral núm. 81 del polígon 3 de la Vall d'Uixó que correspon a la finca número CS-VX-23, afectada pel projecte, que manifesta la disconformitat en el pas de la línia elèctrica per la seua propietat.  
La beneficiària contesta, amb data 6 d'agost de 2018, reafirmant-se en l'afecció a la finca esmentada i no considera la proposta de variació, ja que la instal·lació està condicionada per les limitacions a les servituds de la carretera CV-2245, el jaciment arqueològic, Cova dels Blaus, i el jaciment arqueològic núm. 5 Poblat de Miramar, de manera que no pot modificar-se el traçat.  
La instal·lació no impedeix l'ús a què està destinat el terreny, no s'impedeix el trànsit de personal o vehicles sota la conducció, ni el tancament de la finca, per la qual cosa la servitud és compatible amb l'aprofitament agrícola, i s'indemnitzarà la quantitat corresponent a la valoració sobre la base de la legislació de la Llei d'expropiació forçosa.  
Sisé. Examinada la documentació aportada, s'emet proposta de resolució favorable per la Secció d'Energia i Mines.  
  
Fonaments de dret  
Primer. Efectuats els tràmits necessaris per a l'autorització administrativa prèvia i autorització administrativa de construcció (segons la nova terminologia introduïda per la Llei 24/2013, de 26 de desembre, del sector elèctric, en l'article 53), previstos en el Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
  
Segon. De conformitat amb l'article 54 de la Llei 24/2013, de 26 de desembre, del sector elèctric, les instal·lacions de distribució d'energia elèctrica es declaren, amb caràcter general, d'utilitat pública a l'efecte d'expropiació forçosa dels béns i drets necessaris per a l'establiment i de la imposició i l'exercici de la servitud de pas.  
Tercer. Que la instrucció del procediment és competència del Servei Territorial d'Indústria i Energia, segons el Decret 104/2017, de 21 de juliol, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball (DOGV 8113, 25.08.2017).  
  
El cap del Servei Territorial, en l'àmbit de les competències que té atribuïdes, resol:  
  
Primer  
Atorgar al peticionari autorització administrativa de la instal·lació elèctrica que s'indica:  
Peticionari: Iberdrola Distribución Eléctrica, SAU.  
Emplaçament de la instal·lació: la Vall d'Uixó (Castelló).  
Projecte/avantprojecte. Denominació: línia aèria trifàsica a 20 kV, simple circuit 100-AL1/17-ST1A, des del suport existent 850124 de la L-10 de la ST la Vall d'Uixó fins al suport 96461 de L-7 de la ST la Serraleta, al terme municipal de la Vall d'Uixó (Castelló).  
  
Característiques principals:   
Núm. de registre de línies: Tipus: aèria  
Tensió: 20 Kv Longitud total: 1150 m  
Longitud aèria: 1150 m Longitud subterrània: 0 m  
  
  
Pressupost: 38.903 euros.  
  
Aquesta autorització s'atorga sense perjudici de les concessions, autoritzacions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar aquesta, d'acord amb altres disposicions que siguen aplicables i, especialment, les relatives a l'ordenació del territori i al medi ambient.  
Aquesta autorització s'emet sense perjudici de tercers, i es deixen fora de perill els drets particulars.  
  
Segon  
Atorgar autorització administrativa de construcció de la instal·lació, segons el projecte d'execució presentat. En l'execució del projecte es tindran en compte les condicions següents:  
1. Les obres hauran de realitzar-se d'acord amb el projecte presentat i, si escau, els annexos tècnics posteriors a aquest aportats.  
2. El peticionari haurà de tindre en compte les prescripcions disposades en els reglaments vigents, així com les condicions imposades pels organismes afectats.  
3. El titular donarà compte de l'acabament de les obres per mitjà de la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, segons el tipus d'instal·lació de què es tracte.  
4. Si, per a finalitzar l'execució de la instal·lació objecte del projecte, es requereix posar una part d'aquesta en tensió, es procedirà d'acord amb les condicions següents:  
- Presentació de sol·licitud d'acabament de l'execució, a la qual s'acompanyarà, per triplicat exemplar, del certificat d'acabament parcial de l'obra, subscrit pel tècnic competent i visat pel col·legi oficial corresponent, acreditatiu que la part de la instal·lació ja executada és de conformitat amb els reglaments tècnics en la matèria.  
- L'acabament de l'execució es realitzarà sota la mateixa direcció d'obra que l'anterior certificat, i s'ajustarà a les condicions tècniques i de seguretat reglamentàries.  
- L'empresa distribuïdora efectuarà totes les actuacions que considere necessàries de manera que quede garantit tant el manteniment de les condicions reglamentàries de la mateixa xarxa ja existent com la no-pertorbació a altres instal·lacions o equips.  
- S'haurà de presentar en el termini màxim de 10 dies des de la completa execució de la instal·lació, la sol·licitud d'autorització d'explotació, d'acord amb el que s'estableix en el Decret 88/2005.  
- Transcorregut un mes des que per aquest servei territorial es va diligenciar i va entregar el certificat d'acabament parcial d'obra sense que per part del peticionari s'haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió. Si aquesta instal·lació ja estiguera en tensió, el peticionari haurà de procedir a la desconnexió a l'acabament d'aquest termini.  
  
  
Tercer  
Declarar, en concret, la utilitat pública dels trams de la línia elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'aquests a l'efecte de l'article 52 de la Llei d'expropiació forçosa, de 16 de desembre, i es concreten en una afecció a les finques particulars, incloses en la relació annexa, amb l'abast i els efectes previstos en l'article 57 de la Llei 24/2013, de 26 de desembre, del sector elèctric, i els articles 157.1, 158, 159, 160 i 162.3 del Reial decret 1955/2000.  
Quart  
Publicar i notificar la present resolució, d'acord amb el que s'estableix en el Decret 88/2005, i es comunica que la publicació d'aquesta es realitzarà igualment als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació d'aquesta resolució als titulars desconeguts o amb domicili ignorat o a aquells en què, intentada la notificació, no s'haguera pogut practicar.   
L'Administració deixarà sense efecte aquesta resolució en qualsevol moment en què observe l'incompliment de les condicions imposades en aquesta.  
La present autorització s'atorga sense perjudici de les concessions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar aquesta, d'acord amb altres disposicions que siguen aplicables i, especialment, les relatives a l'ordenació del territori i el medi ambient.  
Podrà ser causa de revocació d'aquesta resolució l'incompliment de les condicions expressades en aquesta, la variació substancial de les característiques descrites en la documentació presentada i que n'ha determinat l'atorgament o una altra causa excepcional que ho justifique.  
Contra aquesta resolució, que no posa fi a la via administrativa, es podrà interposar recurs d'alçada davant la Direcció General d'Indústria i Energia (c/ de la Democràcia, 77, 46989 València) en el termini d'un mes, comptador a partir de l'endemà de la notificació de la present resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Castelló de la Plana, 25 de setembre de 2018.- El cap del Servei Territorial d'Indústria i Energia: Gerardo Nebot García.